-Հիշում եմ` երբ փոքր էի, ինձ շատ էին հարցնում` ինչ ես ուզում դառնալ: Ես էլ լուրջ-լուրջ միշտ պատասխանում էի` արտգործնախարար: Այդ տարիներին Վարդան Օսկանյանն էր արտգործնախարարը: Չգիտեմ` ինչու` նրա տեղում էի ինձ պատկերացնում: Իսկ այժմ երազում եմ ֆուտբոլիստ դառնալ: Թեպետ ոտքի վիրահատություն եմ տարել, բայց, միևնույն է, երազում եմ պրոֆեսիոնալ մեծ ֆուտբոլի մասին: Պարապում եմ առաջին դասարանից: Հիմա սովորում եմ նաև ֆիզիկամաթեմատիկական թեքումով դասարանում: